
 L E G E



pentru repunerea în aplicare, modificarea şi completarea 



Legii nr.238-XV din 8 iulie 2004 privind impozitul unic





        în agricultură



Parlamentul adoptă prezenta lege organică.


Art.I. – Legea nr.238-XV din 8 iulie 2004 privind impozitul unic în agricultură (Monitorul Oficial al Republicii Moldova, 2004, nr.132-137, art.702)  se  repune în aplicare la data publicării prezentei legi.


Art.II. – Legea privind impozitul unic în agricultură, repusă în aplicare conform art.I, se modifică şi se completează după cum urmează:

1. Articolul 1:

la alineatul (1), textul „anul fiscal 2004” se substituie prin textul „anii fiscali 2004-2005”;

la alineatul (3), după textul „pe bunurile imobile,” se introduce textul „cu excepţia impozitului funciar pentru terenurile cu altă destinaţie decît cea agricolă,”.

2. Articolul 4: 

la alineatul (1),  textul „de teren agricol:” se substituie prin textul „de teren agricol în mărime de 1,85 lei – pentru 1 grad/hectar de terenuri care au indici cadastrali”; 

 literele a) şi b) se exclud.

3. La articolul 6:

alineatul (4) se completează în final cu propoziţia: „În cazul achitării sumei integrale a impozitului unic pentru anul 2005 pînă la data de 30 iunie 2005, contribuabilul beneficiază de dreptul la o reducere cu  10% a sumei impozitului unic ce urmează a fi achitat.”;

alineatul (6) va avea următorul cuprins:

„(6) Pentru orice act juridic, efectuat pe parcursul anului, care are ca efect transmiterea/obţinerea dreptului de proprietate, de posesie şi/sau de folosinţă asupra terenului, persoana care transmite acest drept se consideră subiect al impunerii cu impozitul unic pînă în ultima zi a lunii în care a fost săvîrşit actul, iar persoana care a obţinut dreptul asupra terenului agricol se consideră subiect al impunerii cu impozitul unic din prima zi a lunii ce urmează după luna în care a  fost săvîrşit actul juridic. În cazul în care contribuabilul care a încetat de a fi subiect al impunerii cu impozitul unic are restanţă la impozitul menţionat, aceasta urmează a fi stinsă în modul general stabilit.”

4. Articolul 8:

la alineatul (1), textul „anului 2004” se substituie prin textul „anilor 2004-2005”;

la alineatul (3), după textul „prezentei legi” se introduce textul „ , inclusiv   suma reducerii impozitului funciar cu 15 la sută, achitat pînă la 30 iunie 2004,”.

